dėl Rokiškio rajono savivaldybės aplinkos apsaugos rėmimo specialiosios programos 2021 metų priemonių vykdymo ataskaitos patvirtinimo

2022 m. vasario 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymu ir Lietuvos Respublikos aplinkos ministro 2011 m. kovo 4 d. įsakymu Nr.D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės aplinkos apsaugos rėmimo specialiosios programos 2021 m. priemonių vykdymo ataskaitą (pridedama).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

PATVIRTINTA

Rokiškio rajono savivaldybės tarybos

2022 m. vasario 23 d. sprendimu Nr. TS-

Forma patvirtinta

Lietuvos Respublikos aplinkos ministro

2011 m. kovo 4 d. įsakymu Nr. D1-201

**ROKIŠKIO RAJONO SAVIVALDYBĖS ADMINISTRACIJA**

(savivaldybės pavadinimas)

**SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS 2021 METŲ PRIEMONIŲ VYKDYMO ATASKAITA**

**1. Informacija apie Savivaldybių aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Surinkta lėšų, Eur** |
| 1.1. | Mokesčiai už teršalų išmetimą į aplinką | 57972 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 95253 |
| 1.3. | Lėšos, gautos kaip želdinių atkuriamosios vertės kompensacija  | 31943 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos (delspinigiai savivaldybės aplinkos apsaugos fondui) | 249 |
| 1.5. | Iš viso (1.1 + 1.2 + 1.3 + 1.4): | 185417 |
| 1.6. | Mokesčiai, sumokėti už medžiojamųjų gyvūnų išteklių naudojimą | 54736 |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 124565 |
| 1.8. | Iš viso (1.6 + 1.7): | 179301 |
| 1.9. | Faktinės ataskaitinio laikotarpio Programos lėšos (1.5 + 1.8) | 364718 |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos, Eur** |
| 1.10. | 20 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 37083 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 4312 |
| 1.12. | Iš viso (1.10 + 1.11): | 41395 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos, Eur** |
| 1.13. | 80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 148334 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 104253 |
| 1.15. | Iš viso (1.13 + 1.14): | 252587 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos | 46909 |
| 2.1.1. | Repelentų įsigijimo, želdinių ir žėlinių apdorojimo repelentais darbų, aptvėrimo tvorų, medelių individualių apsaugos priemonių įsigijimo ir jų įrengimo finansavimas | 1. Vykdytojas – VĮ Valstybinių miškų urėdijos Rokiškio regioninis padalinys. Priemonės vykdymo pradžia – 2021-05-01, pabaiga –2021-12-21. Prevencijos priemonių, kuriomis siekiama išvengti medžiojamųjų gyvūnų daromos žalos, diegimo darbai atlikti Juodupės, Panemunėlio, Kamajų, Pandėlio, Obelių, Jūžintų, Kriaunų, Kazliškio ir Rokiškio kaimiškojoje seniūnijose. Kompensuota suma – 43728,16 Eur.
2. Vykdytojas – *(duomenys neskelbtini)*. Priemonės vykdymo pradžia – 2021-05-01, pabaiga – 2021-12-21. Atlikti Prevencijos priemonių, kuriomis siekiama išvengti medžiojamųjų gyvūnų daromos žalos diegimo darbai (repelentų įsigijimas ir želdinių apdorojimas). Kompensuota suma – 3180,95 Eur.
 | 46909 |
| 2.2. | Bebraviečių ardymo darbų finansavimas | 1755 |
| 2.2.1. | Bebraviečių ardymo darbų finansavimas | 1. Vykdytojas – *(duomenys neskelbtini)*. Priemonės vykdymo pradžia – 2021-05-01, pabaiga –2021-12-21. Kompensuota 3 bebraviečių ardymo darbai – 855,12 Eur.2. Vykdytojas – *(duomenys neskelbtini)*. Priemonės vykdymo pradžia – 2021-05-01, pabaiga – 2021-12-21. Kompensuota 3 bebraviečių ardymo darbai – 900,00 Eur. | 1755  |
|  | **Iš viso:**  | **48664** |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| **Programos pavadinimas** | **Panaudota lėšų, Eur** |
| **Savivaldybės visuomenės sveikatos rėmimo specialioji programa** | **34388** |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| --- | --- | --- | --- |
| **4.1.** | **Aplinkos kokybės gerinimo ir apsaugos priemonės** | **19996** |
| 4.1.1. | Invazinių Lietuvoje rūšių sąraše esančio Sosnovskio barščio kontrolės įgyvendinimo darbų finansavimas | Vykdytojas – MB „Tvūkis“. 2021-04-26 sutartis Nr. DS-173. Darbų pradžia – 2021-04-26, darbų pabaiga – 2023-04-25. Sutartinė kaina – 59996,64 Eur. 2021 m. atlikta Sosnovskio barščio naikinimo darbų už 19996,05 Eur (61,15 ha plote). | 19996 |
| **4.2.**  | **Atliekų tvarkymo infrastruktūros ir plėtros priemonės** | **6266** |
| 4.2.1. | Informacinių stendų apie atliekų tvarkymą įrengimo finansavimas | Vykdytojas – UAB „Zona Optima“. 2021-05-06 sutartis Nr. DS-199. Priemonės vykdymo pradžia – 2021-05-06, pabaiga – 2021-06-07. Pagaminta 24 vnt. informacinių stendų. Prekių kaina – 2671,68 Eur. | 2672 |
| 4.2.2. | Šunų ekskrementų dėžių įsigijimo finansavimas | Vykdytojas – UAB „Elgaja“. 2021-03-19 pirkimo sutartis Nr. DS-108. Priemonės vykdymo pradžia – 2021-03-19, pabaiga – 2021-06-07. Įsigyta 30 vnt. šiukšlių dėžių šunų ekskrementams surinkti. Prekių kaina – 3593,70 Eur. | 3594 |
| **4.3.** | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** | **3775** |
| 4.3.1. | Atliekų surinkimo, transportavimo, perdirbimo, kitokio naudojimo ar šalinimo darbų finansavimas | 1. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2020-09-08 Papildomas susitarimas Nr. DS-443). Priemonės vykdymo pradžia – 2021-05-10, pabaiga – 2021-06-18. Bešeimininkių atliekų Kriaunų seniūnijoje surinkimas ir sutvarkymas. Didžiųjų atliekų kiekis – 1,860 t, naudotų padangų – 3,120 t. Darbų kaina – 727,51 Eur.

2. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2020-09-08 Papildomas susitarimas Nr. DS-443). Priemonės vykdymo pradžia – 2021-06-02, pabaiga – 2021-06-30. Bešeimininkių atliekų Vėbrių kaime Panemunėlio seniūnijoje surinkimas ir sutvarkymas. Mišrių statybos ir griovimo atliekų kiekis – 1,400 t, naudotų padangų – 0,140 t. Darbų kaina – 204,37 Eur. 3. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2020-09-08 Papildomas susitarimas Nr. DS-443). Priemonės vykdymo pradžia – 2021-06-22, pabaiga – 2021-08-02. Bešeimininkių atliekų Puodžialaukės g, 26, Pandėlio mieste Pandėlio seniūnijoje surinkimas ir sutvarkymas. Naudotų padangų – 5,800 t. Darbų kaina – 887,40 Eur.4. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2020-09-08 Papildomas susitarimas Nr. DS-443). Priemonės vykdymo pradžia – 2021-07-26, pabaiga – 2021-09-10. Bešeimininkių atliekų Puodžialaukės g, 26, Pandėlio mieste Pandėlio seniūnijoje surinkimas ir sutvarkymas. Didžiosios atliekos – 3,470 t. Darbų kaina – 466,67 Eur. | 2286 |
| 4.3.2. | Atliekų, kuriomis užteršta teritorija, nustatymo ir atliekomis užterštos teritorijos išvalymo ir sutvarkymo darbų finansavimas | 1. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2020-09-08 Papildomas susitarimas Nr. DS-443). Priemonės vykdymo pradžia – 2021-06-17, pabaiga – 2021-08-02. Bešeimininkių atliekų Šetekšnų kaime Panemunėlio seniūnijoje surinkimas ir sutvarkymas. Mišrių statybos ir griovimo atliekų kiekis – 1,420 t. Darbų kaina – 185,57 Eur.
2. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2021-09-08 Papildomas susitarimas Nr. DS-520). Priemonės vykdymo pradžia – 2021-09-23, pabaiga – 2021-10-28. Bešeimininkių atliekų Margėnų kaime Kriaunų seniūnijoje surinkimas ir sutvarkymas. Didžiųjų atliekų kiekis – 0,200 t, Naudotų padangų – 3,000 t. Darbų kaina – 485,90 Eur.
3. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2021-09-08 Papildomas susitarimas Nr. DS-520). Priemonės vykdymo pradžia – 2021-11-15, pabaiga – 2021-12-01. Bešeimininkių atliekų Riomerio g. 1, Rokiškio mieste surinkimas ir sutvarkymas. Mišrių statybos ir griovimo atliekų kiekis – 3,460 t. Darbų kaina – 452,15 Eur.
4. Vykdytojas – AB „Rokiškio komunalininkas“. 2019-09-11 sutarties Nr. DS-645 „Bešeimininkių atliekų surinkimo, transportavimo, perdirbimo, kitokio naudojimo ar šalinimo paslaugų pirkimo sutartis“ (2021-09-08 Papildomas susitarimas Nr. DS-520). Priemonės vykdymo pradžia – 2021-11-18, pabaiga – 2021-12-03. Bešeimininkių atliekų Bajorų ir Kirkūnų kaimuose Rokiškio kaimiškojoje seniūnijoje surinkimas ir sutvarkymas. Didžiųjų atliekų kiekis – 2,720 t. Darbų kaina – 365,81 Eur.
 | 1489 |
| **4.4.** | **Aplinkos monitoringo, prevencinės, aplinkos atkūrimo priemonės** | **34589** |
| 4.4.1. | Naftos produktų sorbentų, reikalingų avarijų padariniams likviduoti, įsigijimas | Tiekėjas UAB „Sorb Chem“. 2021-11-26 PVM sąskaita – faktūra SORB Nr. 10018320. Nupirkta: hidrofobinė absorbuojanti bona 15 cm X 3 m – 119 vnt. Prekių vertė – 3599,75 Eur. | 3600 |
| 4.4.2. | Rokiškio rajono savivaldybės aplinkos monitoringo programos 2018-2023 metų įgyvendinimo darbų finansavimas  | Rokiškio rajono savivaldybės aplinkos monitoringo programos 2018-2023 metams įgyvendinimas. Vykdytojas – Vilniaus Gedimino technikos universitetas. 2018-07-20 sutartis Nr. DS-506/17994. Priemonės vykdymo pradžia – 2018-07-20, pabaiga – 2024-03-31. Sutartinė kaina – 99825,00 Eur. 2021 metais atliktų darbų vertė ( už 2021 m. I-III ketvirčius) – 13431,00 Eur. | 13431 |
| 4.4.3. | Asfaltbetonio bazės, esančios Žemaitės g. 2, Rokiškio mieste, detalių ekogeologinių tyrimų bei užterštos teritorijos tvarkymo plano parengimo finansavimas | Vykdytojas – UAB „DGE Baltic Soil and Environmental“. 2020-06-01 sutartis Nr. DS-218. Priemonės vykdymo pradžia – 2020-06-01, pabaiga – 2021-04-14. Paslaugų kaina – 5700,00 Eur. | 5700 |
| 4.4.4. | Rokiškio miesto I ir II tvenkinių išvalymo projekto parengimo finansavimas | Vykdytojas – UAB „DA Kontaktas“. 2020-08-21 paslaugų sutartis Nr. DS-376. Priemonės vykdymo pradžia – 2020-08-21, pabaiga – 2021-03-15. Paslaugų kaina – 11858,00 Eur. | 11858 |
| **4.5.** | **Visuomenės švietimo ir mokymo aplinkosaugos klausimais priemonės** | **1300** |
| 4.5.1. | Spaudinių aplinkosaugine tema įsigijimas | 1. Vykdytojas – VšĮ „Ekologinio švietimo centras“. Laikraščio „Žaliasis pasaulis“ prenumerata Rokiškio rajono mokykloms ir bibliotekoms (20 vnt.) 2022 m. 2021-11-19 Išankstinė sąskaita faktūra ESC Nr. 22036. Priemonės vykdymo pradžia – 2021-11-19, pabaiga – 2021-12-01. Įsigijimo vertė – 880,00 Eur.2. Vykdytojas – VšĮ „Baltijos miškai“. Leidinio „Miškai“ prenumerata Rokiškio rajono mokykloms ir Rokiškio rajono savivaldybės administracijai (12 vnt.) 2022 m. 2021-11-19 išankstinė mokėjimo sąskaita Nr. 470. Priemonės vykdymo pradžia – 2021-11-19, pabaiga – 2021-12-01. Įsigijimo vertė – 420,00 Eur.  | 1300 |
| **4.6.** | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | **40335** |
| 4.6.1. | Medžių ir krūmų genėjimo bei pavojų keliančių medžių šalinimo darbų finansavimas | 1. Vykdytojas UAB „Rokmedis“. 2021-05-17 PVM sąskaita faktūra JŽ Nr.7401.. Priemonės vykdymo pradžia – 2021-03-16, pabaiga – 2021-05-24. Kelmų ir krūmų frezavimo darbai Miliūnų kapinėse Rokiškio kaimiškojoje seniūnijoje. Darbų kaina – 540,00 Eur.
2. Vykdytojas AB „Rokiškio komunalininkas“. 2021-06-30 PVM sąskaita faktūra RK Nr. 0021962. Priemonės vykdymo pradžia – 2021-06-30, pabaiga – 2021-09-02. Juodupės seniūnijoje nupjautas 1 pavojų keliantis medis. Darbų kaina – 292,00 Eur.
3. Vykdytojas UAB „Pjovėjai“. 2021-09-27 sutartis Nr. DS-539. Priemonės vykdymo pradžia – 2021-09-27, pabaiga – 2021-10-22. Pandėlio seniūnijoje nupjauta 17 pavojų keliančių medžių. Darbų kaina – 3000,00 Eur.
4. Vykdytojas – UAB „Pjovėjai“. 2021-09-24 sutartis Nr. DS-538. Priemonės vykdymo pradžia – 2021-09-24, pabaiga – 2021-10-22. Kazliškio seniūnijoje nupjauta 13 pavojų keliančių medžių. Darbų kaina – 1899,70 Eur.
5. Vykdytojas – UAB „Pjovėjai“. 2021-10-04 sutartis Nr. DS-554. Priemonės vykdymo pradžia – 2021-10-04, pabaiga – 2021-11-10. Kriaunų seniūnijoje nupjauta 15 pavojų keliančių medžiaų. Darbų kaina – 1488,30 Eur.
6. Vykdytojas – MB „Balta laja“. 2021-11-08 sutartis Nr. DS-639. Priemonės vykdymo pradžia – 2021-11-08, pabaiga – 2021-12-01. Jūžintų seniūnijos teritorijoje nupjauti pavojų keliantys medžiai. Darbų kaina – 1998,92 Eur.
7. Vykdytojas – UAB „Pjovėjai“. 2021-09-22 sutartis Nr. DS-531. Priemonės vykdymo pradžia – 2021-09-22, pabaiga – 2021-12-03. Panemunėlio seniūnijoje nupjauta 17 pavojų keliančių medžių, nugenėta 17 medžių. Darbų kaina – 2500,00 Eur.
8. Vykdytojas – Rokiškio rajono ugniagesių savanorių draugija. 2021-07-20 sutartis Nr. DS-430. Priemonės vykdymo pradžia – 2021-07-20, pabaiga – 2021-12-21. Rokiškio kaimiškosios seniūnijos teritorijoje nupjauti 35 pavojų keliantys medžiai. Darbų kaina – 2460,00 Eur.
9. Vykdytojas – MB „Arbora LT. 2021-10-29 sutartis Nr. DS-632. Priemonės vykdymo pradžia – 2021-10-29, pabaiga – 2021-12-31. Obelių seniūnijos teritorijoje nupjauti 25 pavojų keliantys medžiai, nugenėti 4 medžiai. Darbų kaina – 2904,00 Eur.
 | 17083 |
| 4.6.2. | Naujų želdynų ir želdinių darbų finansavimas | 1. Tiekėjas – ,,Green Garden VOF“. 2021-03-02 sąskaita faktūra JAM Nr. 024. Priemonės vykdymo pradžia – 2021-03-02, pabaiga – 2021-03-03. Įsigyti ir pasodinti dekoratyvinių augalų 1900 vnt. sodinukai Rokiškio miesto seniūnijoje. Įsigytų prekių kaina – 904,81 Eur.
2. Tiekėjas – *(duomenys neskelbtini)*. 2021-04-15 išankstinė sąskaita faktūra SK Nr. 01. Priemonės vykdymo pradžia – 2021-04-15, pabaiga – 2021-04-15. Įsigyti ir pasodinti 113 vnt. rožių sodinukų Rokiškio miesto seniūnijoje. Įsigytų prekių kaina – 563,87 Eur.
3. Tiekėjas – *(duomenys neskelbtini)*. 2021-04-23 sąskaita faktūra LAM Nr. 023. Priemonės vykdymo pradžia – 2021-04-23, pabaiga – 2021-04-27. Įsigyti ir pasodinti 41 vnt. medelių sodinukas Rokiškio kaimiškojoje seniūnijoje. Įsigytų sodinukų kaina – 280,00 Eur.
4. Tiekėjas – ,,Green Garden VOF“. 2021-08-27 sąskaita Nr. 02003910. Priemonės vykdymo pradžia – 2021-03-02, pabaiga – 2021-08-27. Įsigyti ir pasodinti dekoratyviniai augalai Rokiškio miesto seniūnijoje. Įsigytų prekių kaina – 2673,08 Eur.
5. Tiekėjas – *(duomenys neskelbtini)*. 2021-05-24 Sąskaita faktūra Nr. RJU 0000125. Priemonės vykdymo pradžia – 2021-05-24, pabaiga – 2021-06-07. Įsigyta ir Rokiškio miesto seniūnijoje pasodintos vasarinės gėlės. Įsigytų prekių kaina – 752,00 Eur.
6. Tiekėjas – *(duomenys neskelbtini)*. 2021-06-18 sąskaita faktūra LAM Nr. 25. Priemonės vykdymo pradžia – 2021-06-18, pabaiga – 2021-06-30. Įsigyti ir pasodinti dekoratyviniai augalai Juodupės seniūnijoje. Įsigytų sodinukų kaina – 250,00 Eur.
7. Tiekėjas – *(duomenys neskelbtini)*. 2021-07-26 sąskaita faktūra JAM Nr. 030. Priemonės vykdymo pradžia – 2021-07-26, pabaiga – 2021-08-12. Įsigyta ir Jūžintų seniūnijoje pasodinta 69 vnt. dekoratyvinių augalų. Įsigytų prekių kaina – 637,25 Eur.
8. Tiekėjas – ,,Green Garden VOF“. 2021-09-07 sąskaita Nr. 02004058. Priemonės vykdymo pradžia – 2021-03-02, pabaiga – 2021-09-10. Įsigyti ir pasodinti dekoratyviniai augalai Obelių seniūnijoje. Įsigytų prekių kaina – 346,06 Eur.
9. Tiekėjas – *(duomenys neskelbtini)*. 2021-08-09 sąskaita faktūra JAM Nr. 31. Priemonės vykdymo pradžia – 2021-08-09, pabaiga – 2021-09-10. Įsigyta ir Obelių seniūnijoje pasodinti dekoratyviniai augalai. Įsigytų prekių kaina – 947,56 Eur.
10. Tiekėjas – ,,Green Garden VOF“. 2021-09-07 sąskaita Nr. 02004059. Priemonės vykdymo pradžia – 2021-03-02, pabaiga – 2021-09-10. Įsigyti ir pasodinti dekoratyviniai augalai Jūžintų seniūnijoje. Įsigytų prekių kaina – 346,06 Eur.
11. Tiekėjas – *(duomenys neskelbtini)*. 2021-09-14 sąskaita faktūra JAM Nr. 33. Priemonės vykdymo pradžia – 2021-09-14, pabaiga – 2021-10-15. Įsigyta ir Pandėlio seniūnijoje pasodinti dekoratyviniai augalai. Įsigytų prekių kaina – 418,08 Eur.
12. Tiekėjas *(duomenys neskelbtini)*. 2021-10-01 sąskaita faktūra JAM Nr. 34. Priemonės vykdymo pradžia – 2021-10-01, pabaiga – 2021-10-15. Įsigyta ir Panemunėlio seniūnijoje pasodinti dekoratyviniai augalai. Įsigytų prekių kaina – 710,01 Eur.
13. Tiekėjas – *(duomenys neskelbtini)*. 2021-08-31 sąskaita faktūra JAM Nr. 32. Priemonės vykdymo pradžia – 2021-08-31, pabaiga – 2021-10-22. Įsigyta ir Rokiškio miesto seniūnijoje pasodinti dekoratyviniai augalai. Įsigytų prekių kaina – 2810,06 Eur.
14. Tiekėjas – *(duomenys neskelbtini)*. 2021-11-14 sąskaita faktūra JAM Nr. 038. Priemonės vykdymo pradžia – 2021-11-14, pabaiga – 2021-11-17. Įsigyta ir Kriaunų seniūnijoje pasodinti dekoratyviniai augalai. Įsigytų prekių kaina – 250,00 Eur.
15. Tiekėjas – *(duomenys neskelbtini)*. 2021-11-15 sąskaita faktūra MAM Nr. 006. Priemonės vykdymo pradžia – 2021-11-15, pabaiga – 2021-11-19. Įsigyta ir Rokiškio kaimiškojoje seniūnijoje pasodinti dekoratyviniai augalai. Įsigytų prekių kaina – 70,00 Eur.
16. Tiekėjas – *(duomenys neskelbtini)*. 2021-10-25 sąskaita faktūra JAM Nr. 036. Priemonės vykdymo pradžia – 2021-10-25, pabaiga – 2021-11-19. Įsigyta ir Pandėlio seniūnijoje pasodinti dekoratyviniai augalai. Įsigytų prekių kaina – 355,70 Eur.
17. Tiekėjas – UAB „Makveža“. 2021-11-25 sąskaita faktūra MAK Nr. 4207937. Priemonės vykdymo pradžia – 2021-11-25, pabaiga – 2021-11-25. Įsigyta ir Rokiškio miesto seniūnijoje pasodinti dekoratyviniai augalai (viržiai). Įsigytų prekių kaina – 82,50 Eur.
18. Tiekėjas – *(duomenys neskelbtini)*. 2021-11-29 sąskaita faktūra JAM Nr. 039. Priemonės vykdymo pradžia – 2021-11-29, pabaiga – 2021-12-17. Įsigyta ir Rokiškio miesto seniūnijoje pasodinti dekoratyviniai augalai. Įsigytų prekių kaina – 5057,35 Eur.
19. Tiekėjas – *(duomenys neskelbtini)*. 2021-10-29 sąskaita faktūra JAM Nr. 037. Priemonės vykdymo pradžia – 2021-10-29, pabaiga – 2021-12-23. Įsigyta ir Kamajų seniūnijoje pasodinti dekoratyviniai augalai. Įsigytų prekių kaina – 1799,47 Eur.
 | 19254 |
| 4.6.3. | Medžių apsaugų nuo bebrų graužimo įsigijimo finansavimas | Vykdytojas – UAB „Taiklu“. 2021-04-23 „Medžių apsaugų nuo bebrų graužimo pirkimo sutartis“ Nr. DS-168. Priemonės vykdymo pradžia – 2021-04-23, pabaiga – 2021-06-21. Sutartinė kaina – 3998,00 Eur.  | 3998 |
|  | Iš viso:  | **106261** |

**5.Ataskaitinio laikotarpio Programos lėšų likučiai (nepanaudotos lėšos)**

|  |  |  |
| --- | --- | --- |
| **Eil. Nr.** | **Programos priemonių grupės pavadinimas** | **Lėšų likutis, Eur** |
| 5.1. | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 22072 |
| 5.2. | Savivaldybės visuomenės sveikatos rėmimo specialioji programa (1.12–3) | 7007 |
| 5.3. | Kitų Programos aplinkosaugos priemonių grupė (1.15–4) | 146326 |
| 5.4. | Iš viso  | 175405 |

\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO** „**DĖL ROKIŠKIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ VYKDYMO ATASKAITOS PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės aplinkos apsaugos rėmimo programos tikslas – finansuoti savivaldybės vykdomas aplinkos apsaugos priemones, numatytas Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnyje.

**Šiuo metu esantis teisinis reglamentavimas.**

 Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos aplinkos apsaugos įstatymas, Lietuvos Respublikos vietos savivaldos įstatymas, Lietuvos Respublikos monitoringo įstatymas, Lietuvos Respublikos želdynų įstatymas, Lietuvos Respublikos medžioklės įstatymas, Lietuvos Respublikos atliekų tvarkymo įstatymas, Lietuvos Respublikos laukinės gyvūnijos įstatymas, Lietuvos Respublikos oro apsaugos įstatymas.

**Sprendimo projekto esmė.**

 Rokiškio rajono savivaldybės aplinkos apsaugos rėmimo programos finansavimo pajamos ir išlaidos planuojamos savivaldybių biudžete savivaldybių tarybų nustatyta tvarka. Rokiškio rajono savivaldybės aplinkos apsaugos rėmimo specialiosios programos 2021 metų sąmata buvo patvirtinta Rokiškio rajono savivaldybės tarybos 2021 m. vasario 26 d. sprendimu Nr. TS-20 „Dėl Rokiškio rajono savivaldybės aplinkos apsaugos rėmimo specialiosios programos 2021 metų sąmatos patvirtinimo“.

Specialiosios programos finansavimo šaltiniai:

 1) juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką (2021 metais surinkta 57972 Eur). Delspinigiai savivaldybės aplinkos apsaugos fondui sudarė 249 Eur;

 2) medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą (2021 metais surinkta 54736 Eur);

 3) juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius (2021 metais surinkta 95253 Eur);

 4) 31943 sudarė lėšos, gautos kaip želdinių atkuriamosios vertės kompensacija.

Iš viso 2021 metų programos lėšos sudarė 256153 Eur.

 Specialiosios programos lėšos naudojamos:

 1) aplinkos kokybės gerinimo ir apsaugos priemonėms; atliekų tvarkymo infrastruktūros plėtros priemonėms; atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms; aplinkos monitoringo, prevencinėms, aplinkos atkūrimo priemonėms; visuomenės švietimui ir mokymui aplinkosaugos klausimais. Šioms priemonėms panaudota 106261 Eur.

 Pagal 2018-07-20 pasirašytą sutartį su Vilniaus Gedimino technikos universitetu vykdoma Rokiškio rajono savivaldybės aplinkos monitoringo 2018-2023 m. programa. Su 2021 metų ataskaita galima susipažinti <https://rokiskis.lt/wp-content/uploads/2019/04/Roki%C5%A1kis-ataskaita-2021-m_2022_01_25.pdf>

 Už 3600 Eur įsigyta naftos produktų sorbentų, reikalingų avarijų padariniams likviduoti.

 Bešeimininkių atliekų tvarkymas 2020 metais kainavo 3775 Eur. 2021 metais Rokiškio rajone surinkta 26,590 t bešeimininkių atliekų: didžiųjų atliekų – 8,250 t, naudotų padangų – 12,060 t bei mišrių statybos ir griovimo atliekų – 6,280 t.

 Želdynų ir želdinių tvarkymo ir veisimo darbams panaudota 36337 Eur – 17083 Eur skirta medžių ir krūmų genėjimo bei pavojų keliančių medžių šalinimo darbams, 19254 Eur skirta naujų želdynų ir želdinių darbams finansuoti.

 Už 3998 Eur įsigytos medžių apsaugos nuo bebrų graužimo, kuriomis apsaugoti medžiai prie Rokiškio dvaro tvenkinių.

 2) Rokiškio rajono savivaldybės visuomenės sveikatos rėmimo specialiajai programai (20 procentų Specialiosios programos lėšų, neįskaitant įplaukų už medžiojamųjų gyvūnų išteklių naudojimą). 2021 metais skirta 34388 Eur.

 3) Finansiškai remti žemės sklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), bebraviečių ardymo darbams finansuoti – įplaukos už medžiojamųjų gyvūnų išteklių naudojimą. Šiai priemonei skirta 48664 Eur, iš kurių 1755 Eur bebraviečių ardymo darbų finansavimui ir 46909 Eur panaudota repelentų įsigijimui, želdinių ir žėlinių apdorojimo repelentais darbams, aptvėrimo tvorų, medelių individualių apsaugos priemonių įsigijimui ir jų įrengimo finansavimui.

 Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

 Savivaldybės institucija ataskaitą, o prireikus – ir papildomą informaciją apie Specialiosios programos priemonių vykdymą teikia Aplinkos ministerijai jos nustatyta tvarka.

 Specialiosios programos lėšas, panaudotas nenumatytiems šiame Įstatyme tikslams, Aplinkos ministerijos ar jos įgaliotos institucijos teikimu Valstybinė mokesčių inspekcija pasiūlo savivaldybėms per tris mėnesius pervesti į Valstybės iždo sąskaitą, kurioje kaupiamos Aplinkos apsaugos rėmimo programos lėšos. Jeigu savivaldybės Valstybinės mokesčių inspekcijos pasiūlyme nurodytu laiku neperveda lėšų, Valstybinė mokesčių inspekcija priima sprendimą šias lėšas išieškoti ne ginčo tvarka. Valstybinės mokesčių inspekcijos sprendimas išieškoti lėšas ne ginčo tvarka yra vykdomasis dokumentas, vykdomas Civilinio proceso kodekso nustatyta tvarka. Ne ginčo tvarka išieškotos lėšos pervedamos į Valstybės iždo sąskaitą, kurioje kaupiamos Aplinkos apsaugos rėmimo programos lėšos, ir naudojamos Aplinkos apsaugos rėmimo programos įstatyme numatytiems tikslams.

**Laukiami rezultatai.** Rokiškio rajono savivaldybės aplinkos apsaugos rėmimo specialiosios programos lėšos panaudotos pagal paskirtį.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikėjo.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistas Darutis Krivas